पूर्व आईएएस अफसर स्वर्ण सिंह, पत्नी समेत 5 के खिलाफ चार्जशीट दाखिल
शहीद भगत सिंह के जन्म शताब्दी समारोह में 1.43 करोड़ के गबन का मामला
भास्करन्यूज | जालंधर
शहीदभगत सिंह के जन्म शताब्दी समारोह में 1.43 करोड़ के गबन में ईडी ने वीरवार को मोहाली में रहने वाले पूर्व आईएएस अफसर स्वर्ण सिंह, उनकी प|ी अमरजीत कौर समेत पांच के खिलाफ मनी लॉन्ड्रिंग में चार्जशीट सेशन कोर्ट में पेश कर दी। अदालत ने अगली सुनवाई 8 मार्च को तय की है। एडवोकेट बलराम शक्ति के मुताबिक 38 पेज की चार्जशीट में 333 डॉक्यूमेंट लगाए गए हैं।
आरोपियों में दंपती के अलावा फरीदाबाद की जीएम एंटरटेनमेंट कंपनी के पार्टनर संजय गैहरां, विकास मेहरा और चंडीगढ़ की प्रोफेशनल स्टेज मैनेजमेंट कंपनी के मालिक सतबीर सिंह हैं। सारे मामले की जांच विजिलेंस ने की थी और गबन को लेकर मार्च 2011 को केस दर्ज किया गया था। दो साल पहले ईडी के जॉइंट डायरेक्टर डॉ. गिरीश बाली की सुपरविजन में असिस्टेंट डायरेक्टर अजय सिंह ने जांच शुरू की थी।
ईडी ने जांच में पाया था कि स्वर्ण सिंह ने गबन के पैसे से अमृतसर में अजीत इन्क्लेव स्थित कोठी नंबर 43 खरीदी थी। जिसे ईडी के केस में अटैच कर लिया था। कोठी की कीमत 67,28,000 रुपए है। वहीं उनकी 20 लाख की एफडी और दंपती के बैंक खातों में जमा करीब दस लाख रुपए जब्त किए गए हैं। स्वर्ण सिंह जालंधर के डिवीजनल कमिश्नर रह चुके हैं।
स्वर्ण सिंह।
bho_Deva bho_Deva bho_Deva hin_Deva hin_Deva hin_Deva mai_Deva